CELEX: C2006/131/36
Language: da
Date: 2006-06-03 00:00:00
Title: Sag C-491/04: Domstolens dom (Anden Afdeling) af  23. februar 2006  — Dollond & Aitchison Ltd mod Commissioners of Customs & Excise (anmodning om præjudiciel afgørelse fra VAT and Duties Tribunal, Manchester) (EF-toldkodeks — toldværdi — importtold — varer leveret af et selskab etableret på Jersey og tjenesteydelser udført i Det Forenede Kongerige)

3.6.2006   
            
            
               DA
            
            
               Den Europæiske Unions Tidende
            
            
               C 131/20
            
         Domstolens dom (Anden Afdeling) af 23. februar 2006 — Dollond & Aitchison Ltd mod Commissioners of Customs & Excise (anmodning om præjudiciel afgørelse fra VAT and Duties Tribunal, Manchester)
   (Sag C-491/04) (1)
   
   (EF-toldkodeks - toldværdi - importtold - varer leveret af et selskab etableret på Jersey og tjenesteydelser udført i Det Forenede Kongerige)
   (2006/C 131/36)
   Processprog: engelsk
   Den forelæggende ret
   VAT and Duties Tribunal, Manchester
   Parter i hovedsagen
   
      Sagsøger: Dollond & Aitchison Ltd
   
      Sagsøgt: Commissioners of Customs & Excise
   Sagens genstand
   Anmodning om præjudiciel afgørelse — VAT and Duties tribunal, Manchester — fortolkning af artikel 29 og 30 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks — toldværdi af importerede varer — kontaktlinser, der leveres pr. post af et selskab, som er etableret på et som tredjeland betragtet territorium (Øen Jersey) og tilhører et selskab, der er etableret i en medlemsstat, og som leverer tjenesteydelser vedrørende kontaktlinserne i form af undersøgelse, konsultation og efterbehandling.
   Konklusion
   
               1)
            
            
               Artikel 29 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks skal fortolkes således, at under de i hovedsagen foreliggende omstændigheder udgør betalingen for specificerede tjenesteydelser såsom undersøgelse, konsultation eller anmodning om service med hensyn til kontaktlinser, og for specificerede varer, bestående af de nævnte kontaktlinser, rensevæsker og etuier, tilsammen »transaktionsværdien« i toldkodeksens artikel 29's forstand og er derfor toldpligtige.
            
         
               2)
            
            
               De principper, der er fastsat i dommen af 25. februar 1999, CPP (sag C-349/96), kan ikke anvendes direkte med henblik på fastlæggelsen af de elementer i transaktionen, som der skal tages hensyn til ved anvendelsen af toldkodeksens artikel 29.
            
         
      (1)  EUT C 45 af 19.2.2005.